
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 706 

20 Σεπτεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός αρμόδιας Αρχής για την εφαρμογή του Κανονι¬ 
σμού (Ε.Ο.Κ.) αριθ. 793/1993 του Συμβουλίου. 1 

Σύστημα διαπίστευσης και ελέγχου εργαστηρίων ορθής 
εργαστηριακής πρακτικής. 2 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 413/94 ( 1 ) 


Ορισμός αρμόδιας Αρχής για την εφαρμογή του Κανονισμού 
(Ε.Ο.Κ.) αριθ. 793/1993 του Συμβουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Το έγγραφο του Γενικού Χημείου του Κράτους αριθ. 
3006102/641 δις/2.6.94. 

2. Τις διατάξεις του άρθρου 1 (παρ. 1,2 και 3) του Ν. 1338/ 

1983 «Εφαρμογή του Κοινοτικού δικαίου» (ΦΕΚ 34/τ.Α7 
17.3.1983) όπως τροποποιήθηκε από το άρθρο 6 Ν. 1440/ 

1984 «Συμμετοχή της Ελλάδίος στο Κεφάλαιο, στα αποθεμα- 
τικά και στις προβλέψεις της Ευρωπαϊκής Κοινότητας 'Αν- 
θρακος και του Οργανισμού Εφοδιασμού ΕΥΡΑΤΟΜ» (ΦΕΚ 
70/τ.Α'/21.5.1984). 

3. Το εδάφιο δ της παρ. 8 του άρθρου 6 του Νόμου 4328/ 
1929 περί συστάσεως του Γενικού Χημείου του Κράτους, 
όπως τροποποιήθηκε και συμπληρώθηκε με τον Α.Ν. 754/ 
1937 (άρθ. 3 παρ. 2 και 3) (ΦΕΚ 247/τ.Α/1937). 

4. Το άρθρο 4 του Διατάγματος της 31ης Οκτωβρίου 1929 
«περί κανονισμού της λειτουργίας και των εργασιών του Ανω- 
τάτου Χημικού Συμβουλίου (ΦΕΚ 391 /τ.Α/31.10.1929). 

5. Το Νόμο 115/1975 περί τροποποιήσεων διατάξεων τι- 
νώντου Ν. 4328/1929 (ΦΕΚ 172/τ.Α720.8.1975). 

6. Τα Π.Δ. 284/1988 και 543/1989 «Οργανισμός του 
Υπουργείου Οικονομικών» (ΦΕΚ 128 και 165/Α/88 και 224/ 
Α/89). 

7. Την απόφαση των Υπουργών Προεδρίας και Οικονομι¬ 
κών για περιορισμό των Συλλογικών Οργάνων του Υπουργείου 
Οικονομικών αρ. 1078204/927/0006Α/6.8.1992 (ΦΕΚ 517/ 
τ.Β/7.8.92). 

8. Τις διατάξεις του άρθρου 29Α του Ν. 1558/1985 (137 Α) 
όπως το άρθρο αυτό προστέθηκε με το άρθρο 27 του Ν. 
2081 /1992 (154Α) και το γεγονός ότι από την παρούσα από¬ 
φαση δεν προκαλείται δαπάνη σε βάρος του Κρατικού Προϋ¬ 


πολογισμού, αποφασίζουμε: 

I. Εγκρίνουμε την απόφαση αριθ. 413/94 του Ανωτάτου 
Χημικού Συμβουλίου η οποία λήφθηκε κατά την συνεδρίαση 
της 7.8.1994 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

1. Εγκρίνουμε κατά πλειοψηφία τον ορισμό αρμόδιας αρ¬ 
χής για την εφαρμογή του Κανονισμού (Ε.Ο.Κ.) αριθ. 793/ 
1993 του Συμβουλίου ως εξής: 

Αρθρο 1 

1. Η Δ/νση Περιβάλλοντος της Κ.Υ. του Γ.Χ.Κ. που έχει την 
αρμοδιότητα των επικινδύνων ουσιών και παρασκευασμάτων 
ορίζεται ως η αρμόδια Ελληνική Αρχή για την εφαρμογή των 
διατάξεων του Κανονισμού (Ε.Ο.Κ.) αριθμός 793/93 του Συμ¬ 
βουλίου της 23ης Μαρτίου 1993 «για την αξιολόγηση και τον 
έλεγχο των κινδύνων από τις υπάρχουσες ουσίες» και για την 
παραλαβή των αντιγράφων των πληροφοριών οι οποίες υπο¬ 
βάλλονται στην Επιτροπή. 

2. Οι εισαγωγές και οι παρασκευαστές υπαρχουσών ουσιών 
οι οποίοι είναι εγκατεστημένοι στην Ελληνική Επικράτεια και 
οι οποίοι υποχρεούνται να υποβάλλουν πληροφορίες στην 
Επιτροπή της Ε.Ε. σύμφωνα με τα άρθρα 3 και 4 του ανωτέρω 
κανονισμού, οφείλουν να τις κοινοποιούν ταυτοχρόνως στην 
αρμόδια Αρχή της παραγράφου 1. 

Αρθρο 2 

1. Οι παραβάτες των διατάξεων του ανωτέρω Κανονισμού 
τιμωρούνται με πρόστιμο από 100.000 δρχ. μέχρι 10.000.000 
δρχ. που επιβάλλεται με απόφαση του Υπουργού των Οικονο¬ 
μικών κατόπιν εισήγησης του Προϊσταμένου της Αρμόδιας Δ/ 
νσεως μετά από ακρόαση του ενδιαφερομένου. 

Ο Πρόεδρος Η Γραμματέας 

Γ. ΠΑΡΙΣΑΚΗΣ ΕΛ. ΠΑΛΛΑΡΗ 

Τα Μέλη: 

Ειρ. Χατζηδάκη, Παν. Μαυρίκος, Χαρ. Χαμαλίδης, Χρ. Τσε- 
κούρας, Δ. Λαδικός, Δ. Ψωμάς. 

Η ισχύς της παρούσας αρχίζει από την δημοσίευσή της στην 
Εφημερίδα της Κυβερνήσεως. 

Ή απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Αυγούστου 1994 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΠΑΝΝΟΣ ΠΑΠΑΝΤΩΝΙΟΥ 


ΟΙΚΟΝΟΜΙΚΟΝ 

ΑΛ. ΠΑΠΑΔΟΠΟΥΛΟΣ 

Αριθ. 22/94 (2) 

Σύστημα διαπίστευσης και ελέγχου εργαστηρίων ορθής εργα¬ 
στηριακής πρακτικής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το έγγραφο του Γενικού Χημείου του Κράτους αριθ. 64/ 
17.1.94. 

2. Τις διατάξεις του άρθρου 1 (παρ. 1 και 3) του Ν. 1338/ 

1983 «Εφαρμογή του Κοινοτικού δικαίου» (ΦΕΚ 34/τ.Α7 
17.3.1983) όπως τροποποιήθηκε από το άρθρο 6 Ν. 1440/ 

1984 «Συμμετοχή της Ελλάδος στο Κεφάλαιο, στα αποθεμα- 
τικά και στις προβλέψεις της Ευρωπαϊκής Κοινότητας 'Αν- 
θρακος και του Οργανισμού Εφοδιασμού ΕΥΡΑΤΟΜ» (ΦΕΚ 
70/τ.Α'/21.5.1984) καθώς και το άρθρο 65 του Ν. 1892/90 
(ΦΕΚ 101 /τ.Α'/1990). 

3. Το εδάφιο δ της παρ. 8 του άρθρου 6 του Νόμου 4328/ 
1929 περί συστάσεως του Γενικού Χημείου του Κράτους, 
(ΦΕΚ 272) όπως τροποποιήθηκε και συμπληρώθηκε με τον 
Α.Ν. 754/1937 (άρθ. 3 παρ. 2 και 3) (ΦΕΚ 247/τ.Α/1937). 

Το άρθρο 5 της υπ’ αριθμ. 1146/88/23.8.88 Αποφάσεως 
Α.Χ.Σ. (ΦΕΚ 669/Β712.9.88). 

4. Το άρθρο 4 του Διατάγματος της 31ης Οκτωβρίου 1929 
«περί κανονισμού της λειτουργίας και των εργασιών του Ανω- 
τάτου Χημικού Συμβουλίου (ΦΕΚ 391 /τ.Α731.10.1929). 

5. Το Νόμο 115/1975 περί τροποποιήσεων διατάξεων τι- 
νώντου Ν. 4328/1929 (ΦΕΚ 172/τ.Α720.8.1975). 

6. Τα Π.Δ. 284/1988 και 543/1989 «Οργανισμός του 
Υπουργείου Οικονομικών» (ΦΕΚ 128 και 165/Α/88 και 224/ 
Α/89). 

7. Την απόφαση των Υπουργών Προεδρίας και Οικονομι¬ 
κών για περιορισμό των Συλλογικών Οργάνων του Υπουργείου 
Οικονομικών αρ. 1078204/927/0006Α/6.8.1992 (ΦΕΚ 517/ 
τ.Β/7.8.92). 

8. Τις διατάξεις του άρθρου 29Α του Ν. 1558/1985 (137 Α) 
όπως το άρθρο αυτό προστέθηκε με το άρθρο 27 του Ν. 
2081 /1992 (154Α) και το γεγονός ότι από την παρούσα από¬ 
φαση δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

I. Εγκρίνουμε την απόφαση αριθ. 22/94 του Ανωτάτου Χη¬ 
μικού Συμβουλίου η οποία λήφθηκε κατά την συνεδρίαση της 
25.1.1994 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

1. Εγκρίνουμε το «Σύστημα διαπίστευσης και ελέγχου ερ¬ 
γαστηρίων ορθής εργαστηριακής πρακτικής» σε εκτέλεση 
των Αποφάσεων του Α.Χ.Σ. υπ’ αριθ. 1146/88 (ΦΕΚ 669/Β7 
12.9.88), 1285/89 (ΦΕΚ 58/Β /31.1.90) 1282/91 (ΦΕΚ 80/ 
Β/12.2.92). 

Αρθρο 1 

1. Η διαπίστευση ενός εργαστηρίου Ο.Ε.Π. είναι η επίσημη 
αναγνώριση ύστερα από αρχική επιθεώρηση, αξιολόγηση και 
στη συνέχεια επιτήρηση της συνεχιζομένης, καταλληλότητας 
του εργαστηρίου, να διενεργεί εργαστηριακές μελέτες για μη 
κλινικές δοκιμασίες, όπου αυτό απαιτείται από την κείμενη 
νομοθεσία στα χημικά προϊόντα (όπως χημικά βιομηχανικά 
προϊόντα, πρόσθετα τροφίμων, πρόσθετα ζωοτροφών, γεωρ¬ 
γικά φάρμακα, βιοκτόνα, καλλυντικά και φάρμακα), προκειμέ- 
νου να εκτιμηθούν οι επιπτώσεις τους στον άνθρωπο, τα ζώα 
και το περιβάλλον. 

Οι διενεργούμενες εργαστηριακές μελέτες εκτελούνται 
βάση καθορισμένων εθνικών, κοινοτικών ή διεθνών αναγνω¬ 
ρισμένων μεθόδων προσδιορισμού σύμφωνα με τις αρχές της 
ορθής εργαστηριακής πρακτικής όπως αυτές περιγράφονται 


στο παρ/μα I της παρούσας και κατατάσσονται στις πιο κάτω 
γενικές κατηγορίες 

- φυσικοχημικοί προσδιορισμοί, 

- μελέτες τοξικότητας, 

- μελέτες μεταλλαξιγένεσης, 

- οικοτοξικολογικές μελέτες σε υδροβίους και χερσαίους ορ¬ 
γανισμούς, 

- μελέτες βιοσυσσώρευσης και δράσης στο νερό, το έδαφος 
και τον αέρα, 

- μελέτες υπολλειμάτων, 

- μελέτες επιπτώσεων στα φυσικά οικοσυστήματα και μεσο- 
κόσμους, 

- αναλυτικοί προσδιορισμοί, 

- λοιπές εξειδικευμένες μελέτες. 

2. Αρμόδια αρχή για την εκτέλεση των διατάξεων της πα¬ 
ρούσας είναι η Δ/νση Περιβάλλοντος της Κ.Υ. του Γ.Χ.Κ. 
υπεύθυνη για τον τομέα των επικινδύνων ουσιών και παρα¬ 
σκευασμάτων, όπως έχει ορισθεί με την υπ’ αρ. 1146/88 
Αποφ. Α.Χ.Σ. (ΦΕΚ 669/Β/88). 

3. Ο ενδιαφερόμενος, για διαπίστευση εργαστηρίου 
Ο.Ε.Π., υποβάλλει αίτηση στην αρμόδια αρχή η οποία συνο¬ 
δεύεται από υπεύθυνη δήλωση του Ν. 1599/86 του υπεύθυ¬ 
νου του εργαστηρίου. Η αίτηση και η δήλωση συντάσσονται 
σύμφωνα με το παράρτημα II της παρούσας. Όλα τα κατατι¬ 
θέμενα στοιχεία από τον ενδιαφερόμενο θεωρούνται εμπι- 
στευτικά και ως τέτοια αντιμετωπίζονται. 

Ο Προϊστάμενος της αρμόδιας αρχής διαβιβάζει σχετική 
εντολή επιθεώρησης προς τους επιθεωρητάς Ο.Ε.Π. του άρ¬ 
θρου 2 της παρούσας, εντός τακτής προθεσμίας. 

Η ημερομηνία επιθεώρησης καθορίζεται σε συνεννόηση με 
τον ενδιαφερόμενο. 

Τα έξοδα μετάβασης και διαμονής των επιθεωρητών και 
των ειδικών επιστημόνων καλύπτονται από τον ενδιαφερό¬ 
μενο για όλες τις κατηγορίες επιθεώρησης του άρθρου 2 της 
παρούσας. 

Αρθρο 2 

1. Το πρόγραμμα για την τήρηση της Ο.Ε.Π. περιλαμβάνει 
τέσσερεις κατηγορίες επιθεώρησης ήτοι: 

- Αρχική επιθεώρηση εργαστηρίου Ο.Ε.Π. 

- Περιοδική επιθεώρηση εργαστηρίου Ο.Ε.Π. ανά διετία. 

- Ειδική επιθεώρηση εργαστηρίου Ο.Ε.Π. ή εσωτερικού 
ελέγχου μελετών κατόπιν, αίτησης άλλου σχετικού φορέα της 
ημεδαπής ή κράτους μέλους της Ευρωπαϊκής Ένωσης ή του 
Ο.Ο.Σ.Α. 

-Επιθεώρηση για εσωτερικό έλεγχο μελετών μιας εν εξελίξει 
ή ολοκληρωμένης μελέτης, ανά έτος. 

Οι ανωτέρω επιθεωρήσεις πραγματοποιούνται από ένα ή 
δύο επιθεωρητές Ο.Ε.Π. - Χημικούς του Γ.Χ.Κ. - οι οποίοι συ- 
νεπικουρούνται, κατά περίπτωση από ειδικούς επιστήμονες. 

Οι ειδικοί επιστήμονες ειδικότητας, τοξικολόγου, οικοτοξι- 
κολόγου, κτηνιάτρου, γεωπόνου, φαρμακοποιού και χημικού, 
προέρχονται από υπηρεσίες του Δημοσίου τομέα ή Πανεπι¬ 
στημιακών και ερευνητικών Ιδρυμάτων και ορίζονται από τις 
υπηρεσίες τους, κατόπιν αιτήσεως της αρμόδιας Αρχής. 

Η αρμόδια αρχή καταρτίζει πίνακα των προταθέντων και 
επιλέγει αυτούς, οι οποίοι θα συνεπικουρούν τους επιθεωρη¬ 
τής, ανάλογα με το είδος των εργαστηριακών μελετών για τις 
οποίες το εργαστήριο ζητά διαπίστευση. 

Με απόφαση του Υπουργού Οικονομικών και κατόπιν εισή¬ 
γησης της αρμόδιας Αρχής ορίζονται οι χημικοί του Γ.Χ.Κ., οι 
οποίοι θα συγκροτούν το σώμα των επιθεωρητών Ο.Ε.Π. 

2. Η αρμόδια Αρχή του Γ.Χ.Κ.: 

α. Καθορίζει τον αριθμό των επιθεωρητών Ο.Ε.Π., ανάλογα 
με τον αριθμό των εργαστηρίων Ο.Ε.Π. στην Ελληνική Επι¬ 
κράτεια που προβλέπεται να ζητήσουν διαπίστευση, σε συν- 

δυασμό με τον αριθμό το είδος και την πολυπλοκότητα των 
εργαστηριακών μελετών που αναλαμβάνουν αυτά τα εργα¬ 
στήρια. 

β. Μεριμνά για την κατάλληλη επιμόρφωση των επιθεωρη¬ 
τών Ο.Ε.Π. και για την συμμετοχή τους σε διεθνή, κοινοτικά ή 
διακρατικά προγράμματα ελέγχου εφαρμογής Ο.Ε.Π. 

γ. Χορηγεί στους Επιθεωρητής Ο.Ε.Π. ειδική ταυτότητα ή 
έγγραφη άδεια για την απρόσκοπτο είσοδό τους στις εγκατα¬ 
στάσεις των προς επιθεώρηση εργαστηρίων. 

δ. Ζητά, πριν από κάθε επιθεώρηση, απ’ τους συμμετέχο- 
ντες επιθεωρητής Ο.Ε.Π. ή ειδικούς επιστήμονες υπεύθυνη 
δήλωση στην οποία θα δηλώνεται ότι δεν συνδέονται με οικο¬ 
νομικά ή άλλα συμφέρονται με τα επιθεωρούμενα εργαστήρια 
ή με τα φυσικά ή νομικά πρόσωπα που χρηματοδοτούν μελέ¬ 
τες όταν γίνεται επιθεώρηση εσωτερικού ελέγχου μελετών. 

3. Οι επιθεωρήσεις, των εργαστηρίων Ο.Ε.Π. ή των εσωτε¬ 
ρικών ελέγχων μελετών, διενεργούνται σύμφωνα με το Παρ- 
/μα Β' της υπ’ αρ. 1282/91 Απόφασης Α.Χ.Σ. και τα έγγραφα 
του Ο.Ο.Σ.Α. σχετικά με την Ο.Ε.Π. (ΟοουπτβηΙδ 0οπ5βη$υ$ 
Γθίβππς Ιο Ο.Ι..Ρ.). 

1. Ποιοτική προστασία και Ο.Ε.Π. 

(Μονογραφία Νο 48 0.Ε.0.0./00(92)35). 

2. Συμμόρφωση προς τις αρχές Ο.Ε.Π. των προμηθευτών 
εργαστηριακών ειδών. (Μονογραφία Νο 49 0.Ε.0.0./00(92) 
35). 

3. Εφαρμογή των αρχών της Ο.Ε.Π. στις μελέτες επί αγρού. 
(Μονογραφία Νο 50 Ο.Ε.ΟΌ./Ο0(92)35). 

4. Τα σημεία διαφωνίας που μπορεί να προκύψουν μεταξύ 
επιθεωρητών και ενδιαφερομένων ως προς διαπιστωθεΐσες 
ελλείψεις σε υπό επιθεώρηση εργαστήρια, επιλύονται είτε 
δια αλληλογραφίας είτε με εκ νέου επιθεώρηση, ανάλογα της 
σοβαρότητας των ελλείψεων. 

5. Μετά την ολοκλήρωση της επιθεώρησης συντάσσεται 
έκθεση επιθεώρησης και υποβάλλεται εντός (10) δέκα εργα¬ 
σίμων ημερών στον προϊστάμενο της αρμόδιας αρχής. 

Αρθρο 3 

1. Η αξιολόγηση των εκθέσεων επιθεωρήσεων, όλων των 
κατηγοριών διενεργείται από τον προϊστάμενο της αρμόδιας 
αρχής, τον αρμόδιο τμηματάρχη και τον αρχαιότηερο του σώ¬ 
ματος των επιθεωρητών. Το έργο αξιολόγησης αυτών συνεπι- 
κουρείται συμβουλευτικά και εφ’ όσον ο προϊστάμενος της 
αρμόδιας αρχής κρίνει ότι υπάρχει ανάγκη, απ' τους ειδικούς 
επιστήμονες του άρθρου 2 και από εκπρόσωπο του εργαστη¬ 
ρίου, εφόσον ζητηθεί. 

2. Οι ανωτέρω ή οι νόμιμοι αναπληρωτές τους συγκαλού- 
νται μετά από πρόκληση του Προϊσταμένου της αρμόδιας 
αρχής εντός (10) δέκα εργασίμων ημερών από την κατάθεση 
της έκθεσης επιθεώρησης. Η ομάδα αξιολόγησης έχει απαρ¬ 
τία εφ' όσον είναι παρόντα και τα τρία μέλη της, οι δε αποφά¬ 
σεις της λαμβάνονται με απλή πλειοψηφία. Αφού δε ληφθούν 
υπ’ όψιν όλα τα σχετικά στοιχεία συντάσσεται σχετικό πόρι¬ 
σμα. 

3. Η αρμόδια αρχή 

- σε περίπτωση θετικού πορίσματος, χορηγεί στον ενδιαφε¬ 
ρόμενο βεβαίωση συμμόρφωσης του εργαστηρίου προς τις 
αρχές της Ο.Ε.Π. χρησιμοποιώντας τους όρους «βεβαίωση 
συμμόρφωσης προς την Ο.Ε.Π. σύμφωνα με την οδηγία 88/ 
320/ΕΟΚ της 9ης Ιουνίου 1988» 

- σε περίπτωση αρνητικού πορίσματος γνωστοποιεί στον εν¬ 
διαφερόμενο την αιτιολογημένη απόφασή της. 

4. Η απόφαση της αρμόδιας αρχής είναι τελεσίδικος. 

Αρθρο 4 

Σε περίπτωση που διαπιστευμένο εργαστήριο Ο.Ε.Π. εκτε- 
λεί δοκιμασίες για τις οποίες έχει διαπιστευθεί, κατά παρά¬ 
βαση των διατάξεων τόσον της παρούσης όσον των σχετικών 


αποφάσεων του Α.Χ.Σ. 1148/88, 1285/89 και 1282/91, η 
αρμόδια αρχή αναστέλλει για ορισμένο χρονικό διάστημα ή 
ανακαλεί την βεβαίωση συμμόρφωσης προς τις αρχές της 
Ο.Ε.Π. που του είχε χορηγηθεί και ανακοινώνει το γεγονός 
στο κοινό με κάθε πρόσφορο μέσο. 

'Αρθρο 5 

Τα διαπιστευθέντα εργαστήρια Ο.Ε.Π. υποχρεούνται να 
παρέχουν στα αρμόδια όργανα κάθε διευκόλυνση για τη διε¬ 
νέργεια των σχετικών ελέγχων και επιθεωρήσεων και να συμ¬ 
μορφώνονται αμέσως προς τις υποδείξεις της αρμόδιας αρ¬ 
χής- 

Άρθρο 6 

Η παρούσα απόφαση συνοδεύεται από παραρτήματα I και II 
τα οποία αποτελούν αναπόσπαστο μέρος αυτής. 

ΠΑΡΑΡΤΗΜΑ I 

ΑΡΧΕΣ ΟΡΘΗΣ ΕΡΓΑΣΤΗΡΙΑΚΗΣ ΠΡΑΚΤΙΚΗΣ 

1. Σκοπός 

Οι αρχές της Ορθής Εργαστηριακής Πρακτικής (Ο.Ε.Π.) 
πρέπει να εφαρμόζονται κατά την εξέταση των χημικών προ¬ 
ϊόντων, ώστε να προκύπτουν δεδομένα για τις ιδιότητές τους 
και για το κατά πόσο είναι ασφαλή για την ανθρώπινη υγεία και 
το περιβάλλον. 

Οι αρχές της Ο.Ε.Π. εφαρμόζονται επίσης και σε μελέτες 
επί αγρού όπως αυτές αναλυτικά περιγράφονται στην υπ’ αρ. 
5ο Μονογραφία του Ο.Ο.Σ.Α. [0.Ε.0.0/Θ0 (92)37). 

Τα δεδομένα αυτά συλλέγονται προκειμένου να καλύψουν 
νομοθετικές απαιτήσεις. 

2. ΩΡΟΛΟΓΙΑ 

2.1. ΟΡΘΗ ΕΡΓΑΣΤΗΡΙΑΚΗ ΠΡΑΚΤΙΚΗ 

Η Ορθή Εργαστηριακή Πρακτική (ΟΕΠ) αφορά την οργανω¬ 
τική διαδικασία και τις συνθήκες υπό της οποίες σχεδιάζο¬ 
νται, διεξάγονται ελέγχονται και καταγράφονται οι εργαστη¬ 
ριακές μελέτες. 

2.2. ΟΡΟΙ ΣΧΕΤΙΚΟΙ ΜΕ ΤΗΝ ΟΡΓΑΝΩΣΗ ΤΗΣ ΠΕΙΡΑΜΑΤΙ¬ 
ΚΗΣ ΜΟΝΑΔΑΣ 

1) ΠΕΙΡΑΜΑΤΙΚΗ ΜΟΝΑΔΑ: περιλαμβάνει τα άτομα, τους 
χώρους και τον εξοπλισμό που απαιτούνται για τη διεξαγωγή 
της μελέτης. 

2) ΔΙΕΥΘΥΝΤΗΣ ΜΕΛΕΤΗΣ: το άτομο που είναι υπεύθυνο 
για τη διεξαγωγή της μελέτης στο σύνολό της. 

3) ΠΡΟΓΡΑΜΜΑ ΠΟΙΟΤΙΚΗΣ ΠΡΟΣΤΑΣΙΑΣ: ένα σύστημα 
εσωτερικού ελέγχου που σκοπό έχει να εξακριβώνει αν η με¬ 
λέτη διεξάγεται σύμφωνα με τις αρχές της ΟΕΠ. 

4) ΤΥΠΟΠΟΙΗΜΕΝΕΣ ΜΕΘΟΔΟΙ ΕΡΓΑΣΙΑΣ (ΤΜΕ): οι γρα¬ 
πτές διαδικασίες που περιγράφουν πως διεξάγονται ορισμέ¬ 
νοι εργαστηριακοί έλεγχοι ρουτίνας ή δραστηριότητες που 
δεν αναφέρονται λεπτομερώς στα σχέδια της μελέτης ή στις 
οδηγίες δοκιμών. 

5) ΧΡΗΜΑΤΟΔΟΤΗΣ: το φυσικό ή νομικό πρόσωπο/α που 
αναθέτει και/ή χρηματοδοτεί την μελέτη. 

2.3. ΟΡΟΙ ΣΧΕΤΙΚΟΙ ΜΕ ΤΗ ΜΕΛΕΤΗ 

1) ΜΕΛΕΤΗ είναι το πείραμα ή το σύνολο των πειραμάτων 
με τα οποία εξετάζεται η ελεγχόμενη ουσία με σκοπό να προ¬ 
κύψουν δεδομένα για τις ιδιότητές της και/ή την ασφάλειά 
της σε σχέση με την ανθρώπινη υγεία και το περιβάλλον. 

2) ΣΧΕΔΙΟ ΤΗΣ ΜΕΛΕΤΗΣ είναι το έγγραφο που προσδιο¬ 
ρίζει το συνολικό πεδίο μελέτης. 

3) ΜΕΘΟΔΟΙ ΠΡΟΣΔΙΟΡΙΣΜΟΥ είναι οι πειραματικές οδη¬ 
γίες που εκτελούνται βάσει αναγνωρισμένων εθνικών, κοινο¬ 
τικών ή διεθνών προδιαγραφών. 

4) ΠΕΙΡΑΜΑΤΙΚΟ ΣΥΣΤΗΜΑ είναι οποιοδήποτε ζώο, φυτό 
καθώς και κάθε άλλο μικροβιακό, κυτταρικό, υποκυτταρικό, 
χημικό ή φυσικό σύστημα ή συνδυασμός αυτών, που χρήσιμο- 

ποιείται σε μία μελέτη. 

5) ΑΝΕΠΕΞΕΡΓΑΣΤΑ ΔΕΔΟΜΕΝΑ είναι όλα τα αυθεντικά 
εργαστηριακά πρακτικά και τα έγγραφα - ή οι επικυρωμένες 
φωτοτυπίες τους - που προέκυψαν από τις αρχικές παρατη¬ 
ρήσεις και δραστηριότητες κατά την διεξαγωγή της μελέτης. 

6) ΔΟΚΙΜΙΟ είναι οποιοδήποτε υλικό λαμβάνεται από το 
πειραματικό σύστημα για εξέταση, ανάλυση ή φύλαξη. 

2.4. ΟΡΙΣΜΟΙ ΓΙΑ ΤΗΝ ΕΛΕΓΧΟΜΕΝΗ ΟΥΣΙΑ 

1) ΕΛΕΓΧΟΜΕΝΗ ΟΥΣΙΑ είναι η χημική ουσία ή το μίγμα το 
οποίο εξετάζεται. 

2) ΟΥΣΙΑ ΑΝΑΦΟΡΑΣ (ΟΥΣΙΑ ΕΛΕΓΧΟΥ) είναι οποιαδή¬ 
ποτε πλήρως καθορισμένη χημική ουσία ή οποιοδήποτε 
μίγμα, εκτός της ελεγχόμενης ουσίας, που χρησιμοποιείται 
σαν βάση σύγκρισης με την ελεγχόμενη ουσία. 

3) ΠΑΡΤΙΔΑ είναι μία συγκεκριμένη ποσότητα ή πλήθος της 
ελεγχόμενης ουσίας ή της ουσίας αναφοράς που παράγεται 
κατά τη διάρκεια ενός καθορισμένου κύκλου παραγωγής 
κατά τέτοιο τρόπο, ώστε να μπορεί να αναμένεται ότι είναι 
ομοιογενής και να θεωρείται ως τέτοια. 

4) ΦΟΡΕΑΣ (ΥΠΟΣΤΡΩΜΑ) είναι οποιοδήποτε μέσο προ- 
σφέρεται να χρησιμοποιηθεί σαν φορέας για την ανάμιξη, δια- 
σπορά ή διαλυτοποίηση της ελεγχόμενης ουσίας ή της ουσίας 
αναφοράς, ώστε να διευκολύνει τον χειρισμό του ελεγχομέ- 
νου συστήματος. 

5) ΔΕΙΓΜΑ είναι οποιαδήποτε ποσότητα της ελεγχόμενης 
ουσίας ή της ουσίας αναφοράς. 

ΤΜΗΜΑ II. ΑΡΧΕΣ ΟΡΘΗΣ ΕΡΓΑΣΤΗΡΙΑΚΗΣ ΠΡΑΚΤΙΚΗΣ 

1. ΟΡΓΑΝΩΣΗ ΚΑΙ ΠΡΟΣΩΠΙΚΟ ΕΡΓΑΣΤΗΡΙΑΚΗΣ ΜΟΝΑ¬ 
ΔΑΣ 

1.1. ΕΥΘΥΝΕΣ ΤΗΣ ΔΙΟΙΚΗΣΗΣ 

1) Η διοίκηση της εργαστηριακής μονάδας οφείλει να δια¬ 
σφαλίζει ότι η εργαστηριακή μονάδα τηρεί τις αρχές της ΟΕΠ. 

2) θα πρέπει τουλάχιστον: 

α) να διασφαλίζει ότι είναι διαθέσιμα: προσωπικό με τα ανά¬ 
λογα προσόντα, κατάλληλες εγκαταστάσεις, εξοπλισμός και 
υλικά, 

β) να διατηρεί ατομικό φάκελλο με τα προσόντα, την εκπαί¬ 
δευση, την εμπειρία και την περιγραφή της εργασίας κάθε 
επαγγελματία και τεχνικού, 

γ) να διασφαλίζει ότι το προσωπικό κατανοεί πλήρως τις 
διεξαγόμενες εργασίες και, όταν απαιτείται, να παρέχεται εκ¬ 
παίδευση για τις εργασίες αυτές, 
δ) να διασφαλίζει ότι οι προφυλάξεις για την υγεία και την 
ασφάλεια εφαρμόζονται σύμφωνα με τους εθνικούς και/ή 
τους διεθνείς κανονισμούς, 

ε) να διασφαλίζει ότι έχουν καθιερωθεί και ακολουθούνται 
οι κατάλληλες ΤΜΕ, 

στ) να διασφαλίζει ότι υπάρχει πρόγραμμα ποιοτικής προ¬ 
στασίας με εντεταλμένο προσωπικό, 
ζ) να συμφωνεί, όπου απαιτείται με το σχέδιο μελέτης σε 
συνεννόηση με τον χρηματοδότη, 
η) να διασφαλίζει ότι οι τροποποιήσεις του σχεδίου της με¬ 
λέτης γίνονται κατόπιν συμφωνίας και είναι τεκμηριωμένες, 
θ) να διατηρεί αντίτυπα όλων των σχεδίων της μελέτης, 
ι) να διατηρεί αρχείο όλων των ΤΜΕ, 
κ) να διασφαλίζει ότι, για την έγκαιρη και σωστή διαξαγωγή 
κάθε μελέτης, είναι διαθέσιμο επαρκές προσωπικό. 

λ) να ορίζει, πριν την έναρξη κάθε μελέτης, ένα άτομο με τα 
κατάλληλα προσόντα, εκπαίδευση και εμπειρία, ως διευθυντή 
της μελέτης. 

Αν επιβάλλεται η αντικατάσταση του διευθυντή της μελέ¬ 
της κατά τη διάρκεια διεξαγωγής της, η αλλαγή αυτή θα πρέ- 
να τεκμηριώνεται με την προσκόμιση καταλλήλων εγγρά¬ 
φων. 

μ) να διασφαλίζει τον καθορισμό ενός ατόμου σαν υπεύθυ¬ 


νου για τη διαχείριση των αρχείων. 

1.2. ΕΥΘΥΝΕΣ ΤΟΥ ΔΙΕΥΘΥΝΤΗ ΤΗΣ ΜΕΛΕΤΗΣ 

1) Ο διευθυντής της μελέτης έχει την ευθύνη για τη συνο¬ 
λική διεξαγωγή της μελέτης και την σύνταξη της έκθεσής της. 

2) Οι ευθύνες αυτές θα πρέπει να περιλαμβάνουν τις ακό¬ 
λουθες αρμοδιότητες χωρίς όμως να περιορίζονται αποκλει¬ 
στικά σ’ αυτές: 

α) να συμφωνεί με το σχέδιο της μελέτης, 
β) να διασφαλίζει ότι ακολουθούνται οι διαδικασίες που κα¬ 
θορίζονται στο σχέδιο της μελέτης και ότι οποιαδήποτε τρο¬ 
ποποίηση γίνεται κατόπιν τεκμηρίωσης και έγκρισης των λό¬ 
γων που την επιβάλλουν, 

γ) να διασφαλίζει ότι όλα τα δεδομένα που προκύπτουν εί¬ 
ναι πλήρως τεκμηριωμένα και καταγεγραμμένα, 
δ) να υπογράφει και να χρονολογεί την τελική έκθεση ώστε 
να υποδηλώνει αποδοχή της ευθύνης για την εγκυρότητα των 
δεδομένων και να επιβεβαιώνει τη συμμόρφωση προς τις αρ¬ 
χές της ΟΕΠ, 

ε) να διασφαλίζει ότι μετά την αποπεράτωση της μελέτης, 
το σχέδιο της μελέτης, η τελική έκθεση, τα ανεπεξέργαστα 
δεδομένα και το βοηθητικό υλικό, μεταφέρονται στα αρχεία 

1.3. ΕΥΘΥΝΕΣ ΤΟΥ ΠΡΟΣΩΠΙΚΟΥ 

1) Το προσωπικό πρέπει να εργάζεται υπό ασφαλείς συν¬ 
θήκες εργασίας. Τα χημικά προϊόντα πρέπει να τα χειρίζονται 
με την ανάλογη προσοχή μέχρι να αποδειχθεί η επικινδυνό- 
τητά τους. 

2) Το προσωπικό πρέπει να λαμβάνει όλα τα αναγκαία μέ¬ 
τρα προφύλαξης της υγείας του ώστε να ελαχιστοποιούνται οι 
κίνδυνοι στους οποιούς εκτίθεται και να διασφαλίζεται η ολο¬ 
κλήρωση της μελέτης. 

3) Οι εργαζόμενοι για τους οποίους είναι γνωστό, ότι η κα¬ 
τάσταση της υγείας τους ή η ιατρική αγωγή που ακολουθούν 
πιθανώς να επηρεάζουν δυσμενώς τη μελέτη, πρέπει να εξαι¬ 
ρούνται από χειρισμούς που μπορεί να την επηρεάσουν. 

2. ΠΡΟΓΡΑΜΜΑ ΠΟΙΟΤΙΚΗΣ ΠΡΟΣΤΑΣΙΑΣ. 

2.1. ΓΕΝΙΚΑ 

1) Η εργαστηριακή μονάδα πρέπει να έχει ένα τεκμηριω¬ 
μένο πρόγραμμα ποιοτικής προστασίας, ώστε να διασφαλίζει 
ότι οι μελέτες διεξάγονται σε συμμόρφωση προς τις αρχές 
της ΟΕΠ. 

2) Το πρόγραμμα ποιοτικής προστασίας πρέπει να εφαρμό¬ 
ζεται από άτομα ή άτομα εντεταλμένα από τη διοίκηση και απ’ 
ευθείας υπεύθυνα προς αυτήν και τα οποία είναι εξοικειω¬ 
μένα με τις πειραματικές διαδικασίες. 

3) Για τα άτομα αυτά θα πρέπει να διασφαλίζεται ότι δεν 
υπεισέρχονται στη διεξαγωγή της μελέτης. 

4) Τα άτομα αυτά θα πρέπει να αναφέρουν οποιαδήποτε 
ευρήματα γραπτώς, απ’ ευθείας στη διοίκηση και στο διευθυ¬ 
ντή της μελέτης. 

2.2. ΕΥΘΥΝΕΣ ΤΟΥ ΠΡΟΣΩΠΙΚΟΥ ΠΟΙΟΤΙΚΗΣ ΠΡΟΣΤΑ¬ 
ΣΙΑΣ. 

1) Οι ευθύνες του προσωπικού ποιοτικής προστασίας θα 
πρέπει να περιλαμβάνουν τις ακόλουθες αρμοδιότητες, χωρίς 
όμως να περιορίζονται αποκλειστικά σ’ αυτές: 

α) να εξακριβώνει ότι το σχέδιο της μελέτης και οι ΤΜΕ εί¬ 
ναι διαθέσιμα στο προσωπικό που διεξάγει την μελέτη, 
β) να διασφαλίζει ότι το σχέδιο της μελέτης και οι ΤΜΕ πα- 
ρακολουθούνται με περιοδικές επιθεωρήσεις της εργαστη¬ 
ριακής μονάδας και /ή εσωτερικούς ελέγχους κατά την εξέ¬ 
λιξη της μελέτης. Γ ια όλες αυτές τις διαδικασίες πρέπει να τη¬ 
ρούνται πρακτικά, 

γ) να αναφέρει αμέσως στη διοίκηση και στον διευθυντή 
της μελέτης τις μη εγκεκριμένες παρεκλίσεις από το σχέδιο 
της μελέτης και από τις ΤΜΕ, 

δ) να εξετάζει τις τελικές εκθέσεις για να επιβεβαιώνει ότι 
οι μέθοδοι, οι διαδικασίες και οι παρατηρήσεις περιγρόφονται 
επακριβώς και τα αναφερόμενα αποτελέσματα ανταποκρίνο- 

νται με ακρίβεια στα ανεπεξέργαστα δεδομένα της μελέτης, 
ε) να ετοιμάζει και να υπογράφει μια δήλωση, που θα συ¬ 
μπεριλαμβάνετε στην τελική έκθεση, η οποία θα αναφέρει 
λεπτομερώς τις ημερομηνίες που έγιναν επιθεωρήσεις και τις 
ημερομηνίες που οποιαδήποτε ευρήματα αναφέρθηκαν στη 
διοίκηση και στο διευθυντή της μελέτης. 

3. ΕΓΚΑΤΑΣΤΑΣΕΙΣ 

3.1. ΓΕΝΙΚΑ 

1) Η εργαστηριακή μονάδα θα πρέπει να έχει κατάλληλο 
μέγεθος, κατασκευή και θέση ώστε να πληρεί τις απαιτήσεις 
της μελέτης και να ελαχιστοποιεί τις δυσμενείς επιπτώσεις 
που θα επηρεάζουν την αξιοπιστία της μελέτης. 

2) Ο σχεδιασμός της εργαστηριακής μονάδας πρέπει να 
παρέχει επαρκή διαχωρισμό των διαφόρων δραστηριοτήτων 
ώστε να εξασφαλίζεται η σωστή διεξαγωγή κάθε μελέτης. 

3.2. ΕΡΓΑΣΤΗΡΙΑΚΟΙ ΧΩΡΟΙ 

1) Οι εργαστηριακοί χώροι θα πρέπει να έχουν επαρκή 
αριθμό αιθουσών ώστε να εξασφαλίζεται η απομόνωση των 
πειραματικών συστημάτων και των μεμονωμένων μελετών 
που αφορούν ουσίες που θεωρούνται ή υπάρχουν υποψίες ότι 
είναι επικίνδυνες. 

2) θα πρέπει επίσης να διατίθενται κατάλληλες εγκαταστά¬ 
σεις για τη διάγνωση, τη θεραπεία και τον έλεγχο των ασθε¬ 
νειών, ώστε να διασφαλίζεται ότι σε καμία περίπτωση δεν εκ¬ 
φυλίζεται το πειραματικό σύστημα. 

3) θα πρέπει να υπάρχουν αποθήκες για τις προμήθειες και 
τον εξοπλισμό. Οι αποθήκες θα πρέπει να βρίσκονται χωριστά 
από τους χώρους όπου στεγάζονται τα πειραματικά συστή¬ 
ματα και θα πρέπει να προστατεύονται επαρκώς από προσβο¬ 
λές εντόμων και άλλες μολύνσεις. Επίσης πρέπει να υπάρχει 
ψυγείο για τα ευαλλοίωτα είδη. 

3.3. ΧΩΡΟΙ ΓΙΑ ΤΟ ΧΕΙΡΙΣΜΟ ΤΩΝ ΕΛΕΓΧΟΜΕΝΩΝ ΟΥ¬ 
ΣΙΩΝ ΚΑΙ ΤΩΝ ΟΥΣΙΩΝ ΑΝΑΦΟΡΑΣ. 

1) Πρέπει να υπάρχουν ξεχωρισμοί χώροι για την παραλαβή 
και την αποθήκευση των ελεγχομένων ουσιών και των ουσιών 
αναφοράς καθώς και για την ανάμιξη των ελεγχομένων ου¬ 
σιών με κάποιο φορέα, ώστε να προλαμβάνεται η ανάμιξη ή η 
μόλυνση. 

2) Οι αποθήκες για τις ελεγχόμενες ουσίες θα πρέπει να 
βρίσκονται χωριστά από τους χώρους όπου στεγάζονται τα 
πειραματικά συστήματα και θα πρέπει να διασφαλίζονται ικα¬ 
νοποιητικά η ταυτότητα, η συγκέντρωση, η καθαρότητα, η 
σταθερότητα αλλά και η ασφαλής αποθήκευση των επικινδύ¬ 
νων ουσιών. 

3.4. ΧΩΡΟΙ ΑΡΧΕΙΟΥ. 

1) Πρέπει να υπάρχουν χώροι αρχείων, για φύλαξη και ανά¬ 
κτηση των ανεπεξέργαστων δεδομένων, των εκθέσεων, των 
δειγμάτων και των δοκιμίων. 

3.5. ΑΠΟΡΡΙΨΗ ΑΠΟΡΡΙΜΜΑΤΩΝ. 

1) Ο χειρισμός και η απόρριψη των απορριμμάτων πρέπει να 
γίνεται με τέτοιο τρόπο ώστε να μην κινδυνεύει η ολοκλή¬ 
ρωση των εν εξελίξει μελετών, 

2) Ο χειρισμός και η απόρριψη των απορριμμάτων που προ¬ 
κύπτουν κατά την εκτέλεση μιας μελέτης πρέπει να γίνονται 
σύμφωνα με ισχύουσες εθνικές ή διεθνείς προδιαγραφές κα¬ 
τάλληλες για το σκοπό αυτό. Σ' αυτές θα πρέπει να προβλέ- 
πονται κατάλληλες εγκαταστάσεις για συλλογή, αποθήκευση 
και απόρριψη, διαδικασίες απολύμανσης και μεταφοράς και 
τήρηση πρωτοκόλλων σχετικών με τις προηγούμενες δραστη¬ 
ριότητες. 

4. ΟΡΓΑΝΑ, ΥΛΙΚΑ ΚΑΙ ΑΝΤΙΔΡΑΣΤΗΡΙΑ. 

4.1. ΟΡΓΑΝΑ 

1) Τα όργανα που χρησιμοποιούνται για την παραγωγή δε¬ 
δομένων και τον έλεγχο των περιβαλλοντικών παραγόντων 
των σχετικών με την μελέτη πρέπει να είναι κατάλληλα σχε¬ 
διασμένα, εγκατεστημένα και επαρκών δυνατοτήτων. 


2) Τα όργανα που χρησιμοποιούνται σε μία μελέτη πρέπει 
περιοδικά να επιθεωρούνται, να καθαρίζονται, να συντηρού¬ 
νται και να ρυθμίζονται σύμφωνα με τις ΤΜΕ. Για τις διαδικα¬ 
σίες αυτές πρέπει να τηρούνται πρωτόκολλα. 

4.2. ΥΛΙΚΑ 

1) Τα όργανα και τα υλικά που χρησιμοποιούνται στις μελέ¬ 
τες δεν πρέπει να παρεμποδίζουν τα πειραματικά συστή¬ 
ματα. 

4.3. ΑΝΤΙΔΡΑΣΤΗΡΙΑ 

1) Τα αντιδραστήρια πρέπει να είναι κατάλληλα επισημα- 
σμένα ώστε να φαίνονται η προέλευση, η ταυτότητα, η συγκέ¬ 
ντρωση, η σταθερότητα, οι ημερομηνίες παρασκευής και λή- 
ξεως καθώς και οι ειδικές οδηγίες αποθήκευσης. 

5. ΠΕΙΡΑΜΑΤΙΚΑ ΣΥΣΤΗΜΑΤΑ. 

5.1. ΦΥΣΙΚΟΧΗΜΙΚΑ 

1) Τα όργανα που χρησιμοποιούνται για την παραγωγή των 
φυσικοχημικών δεδομένων πρέπει να είναι κατάλληλα σχε¬ 
διασμένα και εγκατεστημένα και επαρκών δυνατοτήτων. 

2) Η χρήση των ουσιών αναφοράς πρέπει να βοηθά στην 
διασφάλιση της ακεραιότητας των φυσικοχημικών πειραματι¬ 
κών συστημάτων. 

5.2. ΒΙΟΛΟΓΙΚΑ 

1) Πρέπει να τηρούνται οι κατάλληλες συνθήκες για τη στέ¬ 
γαση, το χειρισμό και τη φροντίδα των ζώων, των φυτών, των 
μικροβιακών καθώς και άλλων κυτταρικών και υπο- 
κυτταρικών συστημάτων, ώστε να διασφαλίζεται η ποιότητα 
των δεδομένων. 

2) Επιπροσθέτως οι παραπάνω συνθήκες πρέπει να είναι 
σύμφωνες με ισχύουσες εθνικές, κοινοτικές ή διεθνείς προ¬ 
διαγραφές για την εισαγωγή, συλλογή, φροντίδα και χρήση 
ζώων, φυτών, μικροβιακών, κυτταρικών και υποκυτταρικών 
συστημάτων. 

3) Τα νεοεισερχόμενα ζωικά και φυτικά πειραματικά συστή¬ 
ματα πρέπει να απομονώνονται μέχρι να εκτιμηθεί η κατά¬ 
σταση της υγείας τους. Αν παρατηρηθεί οποιαδήποτε ασυνή¬ 
θιστη θνησιμότητα ή νοσηρότητα, η ομάδα αυτή δεν πρέπει 
να χρησιμοποιηθεί σε μελέτες και, όταν απαιτείται, να θανα¬ 
τώνεται με αυθανασία. 

4) Πρέπει να τηρούνται πρωτόκολλα για την προέλευση, 
την ημερομηνία άφιξης και την κατάσταση κατά την άφιξη. 

5) Τα ζωικά, φυτικά, μικροβιακά και κυτταρικά πειραματικά 
συστήματα πρέπει να εγκλιματίζονται στο πειραματικό περι¬ 
βάλλον για μια επαρκή περίοδο πριν την έναρξη της μελέτης. 

6) Οι απαραίτητες πληροφορίες για την ορθή ταυτοποίηση 
των πειραματικών συστημάτων, πρέπει να αναρτώνται επί των 
χώρων διαμονής τους ή των περιεκτών τους. 

7) Η διάγνωση και η θεραπεία οποιοσδήποτε ασθένειας 
πριν ή κατά τη διάρκεια της μελέτες πρέπει να καταγράφο¬ 
νται. 

6. ΕΛΕΓΧΟΜΕΝΕΣ ΟΥΣΙΕΣ ΚΑΙ ΟΥΣΙΕΣ ΑΝΑΦΟΡΑΣ. 

6.1. ΠΑΡΑΛΑΒΗ, ΧΕΙΡΙΣΜΟΣ, ΔΕΙΓΜΑΤΟΛΗΨΙΑ ΚΑΙ ΑΠΟ¬ 
ΘΗΚΕΥΣΗ 

1) Πρέπει να τηρούνται πρωτόκολλα με το χαρακτηρισμό 
των ουσιών, την ημερομηνία παραλαβής, τις ποσότητες που 
παρελήφθησαν καθώς και αυτές που χρησιμοποιήθηκαν στις 
μελέτες. 

2) Οι διαδικασίες χειρισμού, δειγματοληψίας και αποθή¬ 
κευσης πρέπει να καθορίζονται, ώστε να διασφαλίζονται κατά 
το δυνατόν η ομοιογένεια, η σταθερότητα και η πρόληψη της 
μόλυνσης ή ανάμιξης. 

3) Οι συσκευασίες πρέπει να φέρουν πληροφορίες για την 
ταυτότητα των ουσιών, την ημερομηνία λήξεως και τις ειδικές 
οδηγίες αποθήκευσης. 

6.2. ΧΑΡΑΚΤΗΡΙΣΜΟΣ 

1) Κάθε ουσία είτε ελεγχόμενη, είτε αναφοράς, πρέπει να 
ταυτοποιείται κατάλληλα (π.χ. κωδικός, όνομα, αριθμός ΟΑ3). 

2) Σε κάθε μελέτη, θα πρέπει να είναι γνωστή η ταυτότητα 
κάθε παρτίδας της ελεγχόμενης ουσίας ή της ουσίας αναφο¬ 
ράς, συμπεριλαμβανομένων του αριθμού της παρτίδας, της 
καθαρότητας, της σύνθεσης, της συγκέντρωσης, ή και άλλων 
καθοριστικών χαρακτηριστικών. 

3) Για κάθε μελέτη πρέπει να είναι γνωστή η σταθερότητα 
της ελεγχόμενης ουσίας και της ουσίας αναφοράς υπό τις 
συνθήκες αποθήκευσής της. 

4) Για κάθε μελέτη πρέπει να είναι γνωστή η σταθερότητα 
της ελεγχόμενης ουσίας και της ουσίας αναφοράς υπό τις 
πειραματικές συνθήκες. 

5) Αν η εξεταζόμενη ουσία χορηγείται μαζί με κάποιο φο¬ 
ρέα πρέπει ν’ ακολουθούνται οι ΤΜΕ για την εξέταση της 
ομοιογένειας και της σταθερότητάς της στο φορέα αυτό. 

6) Σε μελέτες όπου η ελεγχόμενη ουσία εξετάζεται για διά¬ 
στημα μεγαλύτερο των τεσσάρων εβδομάδων πρέπει να δια¬ 
τηρείται για αναλυτικούς σκοπούς ένα δείγμα από κάθε παρ¬ 
τίδα αυτής. 

7. ΤΥΠΟΠΟΙΗΜΕΝΕΣ ΜΕΘΟΔΟΙ ΕΡΓΑΣΙΑΣ. 

7.1. ΓΕΝΙΚΑ 

1) Η πειραματική μονάδα θα πρέπει να έχει γραπτές ΤΜΕ 
εγκεκριμένες από τη διοίκηση, με σκοπό να διασφαλίζεται η 
ποιότητα και η ακεραιότητα των δεδομένων που προκύπτουν 
κατά την πορεία της μελέτης. 

2) Κάθε διακεκριμένη εργαστηριακή μονάδα πρέπει να έχει 
αμέσως διαθέσιμες τις ΤΜΕ τις σχετικές με τις δραστηριότη¬ 
τες που διεξάγονται σ’ αυτήν. Ως βοηθήματα για τις ΤΜΕ είναι 
δυνατό να χρησιμοποιούνται βιβλία, άρθρα και εγχειρίδια. 

7.2. ΕΦΑΡΜΟΓΗ 

1) ΤΜΕ πρέπει να είναι διαθέσιμες χωρίς όμως να περιορί¬ 
ζονται αποκλειστικά, για τις παρακάτω κατηγορίες εργαστη¬ 
ριακών δραστηριοτήτων. Οι επεξηγήσεις που δίνονται για 
κάθε κατηγορία θεωρούνται ως ενδεικτικά παραδείγματα. 

α) Ελεγχόμενη ουσία και ουσία αναφοράς. 

Παραλαβή, ταυτοποίηση, επισήμανση, χειρισμός δειγματο¬ 
ληψία και αποθήκευση. 

β) Συσκευές και αντιδραστήρια. 

Χρήση, συντήρηση, καθαρισμός, ρύθμιση οργάνων μετρή¬ 
σεων και συσκευών ελέγχου του περιβάλλοντος, προετοιμα¬ 
σία των αντιδραστηρίων. 

γ) Πρωτόκολλα, εκθέσεις, αποθήκευση και ανάκτηση. 

Πρωτοκόλληση και αρχειοθέτηση όλων των διακινουμένων 
εγγράφων, εκθέσεων, μελετών, δεδομένων κ.λπ. Κατάλογοι 
και ευρετήρια για άμεση πρόσβαση σ' όλα τα δεδομένα, έγ¬ 
γραφα κ.λπ. συμπεριλαμβανομένων και αυτών που καταχω- 
ρούνται εις Η/Υ. 

δ) Πειραματικό σύστημα. 

ί) Προετοιμασία χώρου και περιβαλλοντικών συνθηκών για 
το πειραματικό σύστημα. 

ϋ) Διαδικασίες παραλαβής, μεταφοράς, σωστής τοποθέτη¬ 
σης, χαρακτηρισμού, ταυτοποίησης και φροντίδας του πειρα¬ 
ματικού συστήματος. 

ίϋ) Προετοιμασία του πειραματικού συστήματος, παρατηρή¬ 
σεις και πειράματα καθ' όλη τη διάρκεια της μελέτης. 

ίν) Χειρισμός του πειραματικού συστήματος και των νεκρών 
ή ετοιμοθάνατων πειραματόζωων. 

ν) Συλλογή, ταυτοποίηση και χειρισμός των δειγμάτων συ¬ 
μπεριλαμβανομένων νεκροψίας και ιστοπαθολογικής εξέτα¬ 
σης. 

ε) Διαδικασίες ποιοτικής προστασίας. 

Ενέργειες του προσωπικού ποιοτικής προστασίας κατά τη 
διεξαγωγή και την έκθεση των εσωτερικών ελέγχων,πων επι¬ 
θεωρήσεων και των απολογιστικών τελικών εκθέσεων για την 
μελέτη. 

στ) Προφυλάξεις για την υγεία και την ασφάλεια. 

Σύμφωνα με την εθνική ή διεθνή νομοθεσία ή τις κατευθυ¬ 


ντήριες οδηγίες Εθνικών ή Διεθνών Οργανισμών. 

8. ΠΡΑΓΜΑΤΟΠΟΙΗΣΗ ΤΗΣ ΜΕΛΕΤΗΣ. 

8.1. Σχέδιο της μελέτης. 

1) Για κάθε μελέτη πριν την έναρξή της πρέπει να κατα- 
στρώνεται ένα γραπτό σχέδιο. 

2) Το σχέδιο της μελέτης πρέπει να κρατείται ως ανεπεξέρ¬ 
γαστο δεδομένο. 

3) Όλες οι αλλαγές, οι τροποποιήσεις ή οι αναθεωρήσεις 
του σχεδίου της μελέτης κατόπιν συμφωνίας με το Διευθυντή 
της μελέτης πρέπει να είναι αιτιολογημένες, τεκμηριωμένες, 
να έχουν ημερομηνία και υπογραφή του Διευθυντή της μελέ¬ 
της και να φυλάσσονται μαζί με το σχέδιο αυτής. 

8.2. Περιεχόμενο του σχεδίου της μελέτης. 

Το σχέδιο της μελέτης θα πρέπει να περιέχει τις παρακάτω 
πληροφορίες χωρίς όμως να περιορίζεται αποκλειστικά σ’ αυ¬ 
τές. 

1) Ταυτοποίηση της μελέτης της ελεγχόμενης ουσίας και 
της ουσίας αναφοράς. 

α) αντιπροσωπευτικός τίτλος, 

β) ακριβής περιγραφή της φύσης και του σκοπού της μελέ¬ 
της. 

γ) ταυτοποίηση της ελεγχόμενης ουσίας με κωδικό αριθμό 
ή όνομα (ϋυΡΑΟ, αριθμός 0Α8 κ.ά.), 

δ) η ουσία αναφοράς που θα χρησιμοποιηθεί. 

2) Πληροφορίες για το χρηματοδότη και την πειραματική 
μονάδα. 

α) όνομα και διεύθυνση του χρηματοδότη, 

β) ονομασία και διεύθυνση της πειραματικής μονάδας, 

γ) όνομα και διεύθυνση του διευθυντή της μελέτης. 

3) Ημερομηνίες. 

α) Η ημερομηνία που υπογράφηκε η συμφωνία για το σχέ¬ 
διο της μελέτης από το διευθυντή της μελέτης και -αν χρειά¬ 
ζεται- από τον χρηματοδότη και / ή το διευθυντή της πειρα¬ 
ματικής μονάδας, 

β) οι προτεινόμενες ημερομηνίες έναρξης και αποπεράτω¬ 
σης. 

4) Πειραματικές μέθοδοι. 

α) Αναφορά στις κατευθυντήριες πειραματικές οδηγίες του 
ΟΟΣΑ ή άλλες χρησιμοποιούμενες οδηγίες. 

5) Αλλα ζητήματα (όπου είναι εφαρμόσιμα). 

α) Αιτιολόγηση για την επιλογή του πειραματικού συστήμα¬ 
τος. 

β) Χαρακτηρισμός του πειραματικού συστήματος, όπως 
π.χ. το είδος, στέλεχος και υποστέλεχος, προμηθευτής, 
αριθμός, περιοχή σωματικού βάρους, φύλο, ηλικία και άλλες 
σχετικές πληροφορίες. 

γ) Η μέθοδος χορήγησης και αιτιολόγησης για την επιλογή 
της. 

δ) Τα επίπεδα δόσεων και /ή συγκεντρώσεων, συχνότητα 
και διάρκεια χορήγησης. 

ε) Λεπτομερείς πληροφορίες για τον πειραματικό σχεδια- 
σμό της μελέτης, δηλ.: περιγραφή μελέτης, χρονολογικό διά¬ 
γραμμα των διαδικασιών της μελέτης, όλες τις μεθόδους, τα 
υλικά και τις συνθήκες, τον τύπον και την συχνότητα των ανα¬ 
λύσεων, των παρατηρήσεων, των μετρήσεων και των εξετά¬ 
σεων που θα διεξαχθούν. 

8) Πρακτικά 

α) Πρέπει να κρατείται κατάλογος πρακτικών. 

8.3. ΔΙΕΞΑΓΩΓΗ ΤΗΣ ΜΕΛΕΤΗΣ. 

1) Κάθε μελέτη πρέπει να χαρακτηρίζεται με μια μοναδική 
ταυτότητα σήμανση, κωδικός αριθμός κ.λπ. και κάθε τι σχε¬ 
τικό με αυτήν πρέπει να φέρει αυτή την ταυτότητα. 

2) Η μελέτη πρέπει να διεξάγεται σύμφωνα με το σχέδιο 
μελέτης της. 

3) Όλα τα δεδομένα που προκύπτουν κατά τη διεξαγωγή 

της μελέτης πρέπει να καταγράφονται αμέσως με ακρίβεια 
και ευανάγνωστα απά το άτομο που κρατάει τα δεδομένα, 
αφού προηγουμένως υπογραφοϋν (ή μονογραφηθούν) και 
χρονολογηθούν. 

4) Οποιαδήποτε αλλαγή στα ανεπεξέργαστα δεδομένα 
πρέπει να γίνεται με τέτοιο τρόπο ώστε να μην επικαλύπτο¬ 
νται οι προηγούμενες εγγραφές, να αιτιολογείται, εάν χρειά¬ 
ζεται, να χρονολογείται και να υπογράφεται από το άτομο που 
κάνει την αλλαγή. 

5) Δεδομένα τα οποία εισάγονται απ’ ευθείας στον Η/Υ 
πρέπει να ταυτοποιούνται την στιγμή της κατάχωρησής τους 
από τον υπεύθυνο για τις καταχωρήσεις. Οι διορθώσεις πρέ¬ 
πει να εισάγονται ξεχωριστά συνοδευάμενες από την αιτία αλ¬ 
λαγής, ημερομηνία και τα στοιχεία αυτού που έκανε την αλ¬ 
λαγή. 

9. ΕΚΘΕΣΗ ΤΟΝ ΑΠΟΤΕΛΕΣΜΑΤΩΝ ΤΗΣ ΜΕΛΕΤΗΣ. 

9.1. ΓΕΝΙΚΑ 

1) Πρέπει να συντάσσεται μια τελική έκθεση για την με¬ 
λέτη. 

2) Συνίσταται η χρήση του διεθνούς συστήματος μονάδων 

(δ.Ι.υ.). 

3) Η τελική έκθεση πρέπει να έχει ημερομηνία και να υπο¬ 
γράφεται από το διευθυντή της μελέτης. 

4) Αν η τελική έκθεση περιλαμβάνει και τις εκθέσεις των 
επικεφαλής ερευνητών των συνεργαζομένων επιστημονικών 
τμημάτων, πρέπει και αυτές να έχουν ημερομηνία και υπο¬ 
γραφή. 

5) Οι διορθώσεις και οι προσθήκες στην τελική έκθεση 
πρέπει να γίνονται με τη μορφή τροποποιήσεων οι οποίες θα 
δικαιολογούνται, θα έχουν ημερομηνία και θα υπογράφονται 
από τον διευθυντή της μελέτης και τον επικεφαλής ερευνητή 
κάθε συνεργαζόμενου τμήματος. 

9.2 ΠΕΡΙΕΧΟΜΕΝΟ ΤΗΣ ΤΕΛΙΚΗΣ ΕΚΘΕΣΗΣ. 

Η τελική έκθεση πρέπει να περιέχει τις ακόλουθες πληρο¬ 
φορίες χωρίς όμως και να περιορίζεται αποκλειστικά σ’ αυτές: 

1) Ταυτοποίηση της μελέτης, της ελεγχόμενης ουσίας και 
της ουσίας αναφοράς. 

α) περιγραφικός τίτλος, 

β) ταυτοποίηση της ελεγχόμενης ουσίας με κωδικό αριθμό 
ή όνομα (ΙΙΙΡΑΟ, αριθμός 0Α3 κ.α.), 
γ) ταυτοποίηση της ουσίας αναφοράς με χημική ονομασία, 
δ) χαρακτηρισμός της ελεγχόμενης ουσίας, που περιλαμ¬ 
βάνει την καθαρότητα, τη σταθερότητα και την ομοιογένεια. 

2) Πληροφορίες για την πειραματική μονάδα, 
α) όνομα και διεύθυνση, 

β) όνομα του διευθυντή της μελέτης, 
γ) ονόματα των άλλων στελεχών του προσωπικού των 
οποίων οι εκθέσεις περιλαμβάνονται στην τελική έκθεση. 

3) Ημερομηνίες. 

α) ημερομηνίες έναρξης και αποπεράτωσης της μελέτης. 

4) Δήλωση. 

Δήλωση της Ποιοτικής Προστασίας η οποία βεβαιώνει τις 
ημερομηνίες των επιθεωρήσεων και τις ημερομηνίες κατά τις 
οποίες τυχόν ευρήματα αναφέρθηκαν στη διεύθυνση και στον 
διευθυντή της μελέτης. 

5) Περιγραφή των υλικών και των πειραματικών μεθόδων, 
α) Περιγραφή των μεθόδων και των υλικών που χρησιμοποι¬ 
ήθηκαν. 

β) Παραπομπή στις κατευθυντήριες οδηγίες του ΟΟΣΑ ή 
άλλες οδηγίες που χρησιμοποιήθηκαν. 

6) Αποτελέσματα. 

α) περίληψη των αποτελεσμάτων, 
β) όλες οι πληροφορίες και τα δεδομένα που απαιτούντο 
από το σχέδιο της μελέτης, 

γ) παρουσίαση των αποτελεσμάτων συμπεριλαμβανομένων 


των υπολογισμών και των στατιστικών μεθόδων, 
δ) αξιολόγηση και σχολιασμός των αποτελεσμάτων και 
-όπου απαιτείται- των συμπερασμάτων. 

7) Αποθήκευση. 

α) ο χώρος όπου αποθηκεύονται όλα τα δοκίμια, τα δείγ¬ 
ματα, τα ανεπεξέργαστα δεδομένα και η τελική έκθεση. 

10. ΑΠΟΘΗΚΕΥΣΗ ΚΑΙ ΔΙΑΤΗΡΗΣΗ ΕΓΓΡΑΦΩΝ ΚΑΙ ΥΛΙ¬ 
ΚΟΥ. 

10.1. Αποθήκευση και ανάκτηση. 

1) Τα αρχεία πρέπει να σχεδιάζονται και να εξοπλίζονται για 
τη διευθέτηση και ασφαλή αποθήκευση των: 

α) σχεδίων των μελετών, 
β) ανεπεξέργαστων δεδομένων, 
γ) τελικών εκθέσεων, 

δ) αναφορών για τις εργαστηριακές επιθεωρήσεις και τους 
εσωτερικούς ελέγχους που έγιναν σύμφωνα με το πρόγραμμα 
ποιοτικής προστασίας, 
ε) δοκιμίων και δειγμάτων. 

2) Το υλικό που φυλάσσεται στα αρχεία πρέπει να είναι αρ¬ 
χειοθετημένο έτσι ώστε να διευκολύνεται η τακτική αποθή¬ 
κευση και η γρήγορη ανάκτηση. 

3) Πρόσβαση στα αρχεία μπορεί να έχει μόνο το προσωπικό 
που είναι εξουσιοδοτημένο από τη διεύθυνση. 

Για οποιαδήποτε μετακίνηση υλικού εντός και εκτός των 
αρχείων πρέπει να υπάρχει πρωτόκολλο. 

10.2. ΔΙΑΤΗΡΗΣΗ. 

1) Για μια περίοδο δέκα (10) ετών θα πρέπει να διατηρού¬ 
νται τα παρακάτω: 

α) Το σχέδιο της μελέτης, τα ανεπεξέργαστα δεδομένα, τα 
δοκίμια, τα δείγματα και η τελική έκθεση κάθε μελέτης. 

β) Πρωτόκολλα όλων των επιθεωρήσεων και των εσωτερι¬ 
κών ελέγχων που έγιναν σύμφωνα με το πρόγραμμα ποιοτικής 
προστασίας. 

γ) Περίληψη των προσόντων, της εκπαίδευσης, της εμπει¬ 
ρίας και του είδους της εργασίας του προσωπικού. 

δ) Πρωτόκολλα και εκθέσεις για τη συντήρηση και ρύθμιση 
των οργάνων, 
ε) Αρχεία των Τ.Μ.Ε. 

2) Τα δοκίμια και τα δείγματα θα πρέπει να διατηρούνται 
τόσο καιρό όσο η ποιότητα του παρασκευάσματος επιτρέπει 
την αξιολόγησή τους. 

3) Αν κάποια συμβαλλόμενη πειραματική μονάδα, ή κάποια 
μονάδα αρχείου αποσυρθεί από τη μελέτη και δεν υπάρχει νό¬ 
μιμος διάδοχός της, το αρχείο θα πρέπει να μεταφερθεί στα 
αρχεία του /των χρηματοδότη/ων της/των μελέτης/ων. 

Παράρτημα II 

Α. Ο ενδιαφερόμενος καταθέτει αίτηση διαπίστευσης ερ¬ 
γαστηρίου Ο.Ε.Π. η οποία περιλαμβάνει τα κατωτέρω στοι¬ 
χεία: 

1. Επωνυμία της επιχείρησης ή του εργαστηρίου, δ/νση, 
ΡΑΧ, ΤΕϋΞΧ, τηλέφωνο. 

2. Ονοματεπώνυμο του υπευθύνου του εργαστηρίου και 
αυτοϋ/αυτών που νόμιμα τον αντικαθιστούν. 

3. Νομικό καθεστώς ίδρυσης του εργαστηρίου (Ο.Ε., 
Ε.Π.Ε., θυγατρική... κ.λπ.). 

4. Ακριβή περιγραφή των δραστηριοτήτων του εργαστη¬ 
ρίου. 

5. Ακριβή περιγραφή του είδους των εργαστηριακών μελε¬ 
τών για τις οποίες το εργαστήριο ζητά διαπίστευση. 

6. Ετήσιο κύκλο εργασιών. 

7. Απασχολούμενο προσωπικό (αριθμός, ειδικότητες... 
κ.λπ.) 

8. Άλλες ειδικές πληροφορίες (μη αναφερόμενες) πιο 
πάνω. 

Β. Ο ενδιαφερόμενος καταθέτει υπεύθυνη δήλωση του Ν. 

1599/8Θ, στην οποία δηλώνει ότι: 

1. Έχει λάβει γνώση 

- των αποφάσεων Α.Χ.Σ. 114Θ/88,1285/89 και 1282/91 
περί ορθής Εργαστηριακής Πρακτικής, τις διατάξεις των 
οποίων αποδέχεται πλήρως, 

- των εγγράφων του Ο.Ο.Σ.Α. σχετικά με την Ο.Ε.Π. (Οοο- 
υπιβηΐε Οοηδβηευε Γθίβπτπρ ίο Ο.Σ.Ρ.). 

- της διαδικασίας διαπίστευσης και ελέγχου εργαστηρίων 
Ο.Ε.Π. 

2. Παρέχει στην εντεταλμένη ομάδα επιθεώρησης τις απα¬ 
ραίτητες πληροφορίες τουλάχιστον δύο εβδομάδες πριν την 
ορισθείσα ημερομηνία επιθεώρησης σχετικά με: 

- τη φύση, τις διαστάσεις και την διάταξη του εργαστη¬ 
ρίου. 

- τη διοικητική δομή του εργαστηρίου 

- το είδος και τον αριθμό των εργαστηριακών μελετών που 
πρόκειται να ελεγχθούν. 

3. Επιτρέπει στην εντεταλμένη ομάδα επιθεώρησης να επι¬ 
σκέπτεται όλες τις εγκαταστάσεις που έχουν σχέση με την αί¬ 
τηση, να έχει ελεύθερη πρόσβαση σ’ όλα τα έγγραφα και αρ¬ 
χεία που είναι χρήσιμα στην πραγματοποίηση του έργου της 
και να της επιτρέπει να έρχεται σ’ επαφή με το προσωπικό 
που έχει σχέση τόσο με την οργάνωση, την πραγματοποίηση, 
την κοινοποίηση και αρχειοθέτηση των μελετών όσο και με 
κάθε άλλη δραστηριότητα που συμβάλλει στην επίτευξη ή 
διατήρηση της αναγνώρισης του εργαστηρίου ως εργαστη¬ 
ρίου Ο.Ε.Π. 

4. Παρέχει στην εντεταλμένη ομάδα επιθεώρησης όλες τις 
πληροφορίες που της επιτρέπουν μία ακριβή κατανόηση της 
συμμόρφωσης του εργαστηρίου προς τις αρχές της Ο.Ε.Π. 


και δίνει τις σχετικές οδηγίες στο αρμόδιο προσωπικό. 

5. θέτει στη διάθεση της ομάδας επιθεώρησης, καθ’ όλη 
τη διάρκεια της επιθεώρησης κατάλληλο χώρο για τις εργα¬ 
σίες της. 

6. Απαντά εγγράφως στις παρατηρήσεις μη συμμόρφωσης 
προς τις αρχές της Ο.Ε.Π. που διατυπώνονται στην έκθεση 
επιθεώρησης και αναφέρει λεπτομερώς τα διορθωτικά μέτρα 
που πρόκειται να λάβει. 

7. Δηλώνει έγκαιρα στην αρμόδια Αρχή κάθε τροποποίησης 
της οργάνωσης, του εξοπλισμού και του προσωπικού του ερ¬ 
γαστηρίου, προκειμένου να λάβει απ’ την αυτήν σχετική 
έγκριση. 

8. Εξασφαλίζει την μεταφορά και επιστροφή της ομάδας 
επιθεώρησης προς και από τις εγκαταστάσεις του εργαστη¬ 
ρίου και καλύπτει πλήρως τα έξοδα μετάβασης και διαμονής 
σε περίπτωση μετακίνησης των μελών της ομάδας επιθεώρη¬ 
σης εκτός της έδρας των. 

Ο ΠΡΟΕΔΡΟΣ Η ΓΡΑΜΜΑΤΕΑΣ 

Γ. ΠΑΡΙΣΑΚΗΣ ΕΛ. ΠΑΛΛΑΡΗ 

ΤΑ ΜΕΛΗ: Ν. Γκέλης, I. Δαρατσιανός, Ε. Χατζηδάκη, X. Χα- 
μαλίδης, Χρ. Τσεκούρας, Δ. Λαδικός, Δ. Ψωμάς. 

II. Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1994 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΊΑΝΝΟΣ ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



